Mogota

Mogota je vápencový pahorok v krasových oblastiach vysoký do 300 metrov. 

Má veľmi strmé svahy a v závislosti od stupňa vývoja má rôzne tvary. V prvom štádiu vývoja má tvar kupol oddelených krasovými uličkami (bogaz). Vonkajšími vplyvmi dochádza k zmierňovaniu sklonu svahov a na vrchole sa vytvárajú bradlá. Z iných tvarov mogotov sú to napr. kužele, homole, veže. Okrajové polja vytvárajú s mogotmi kopcovitý kras, tzv. kegelkarst. Ten sa rozvíja vo vlhkých tropických krasových oblastiach. Najvýraznejšie príklady mogotov možno nájsť na pobreží Kuby a Filipín (ostrov Palawan). V podobných podmienkach sa v treťohorách rozvíjali aj krasové oblasti na Slovensku.

Krasové útvary